CELEX: 62016TA0573
Language: el
Date: 2019-07-03 00:00:00
Title: Υπόθεση T-573/16: Απόφαση του Γενικού Δικαστηρίου της 3ης Ιουλίου 2019 — PT κατά ΕΤΕπ (Υπαλληλική υπόθεση — Προσωπικό της ΕΤΕπ — Οργάνωση των υπηρεσιών — Υπηρεσιακή απαλλαγή — Πρόσβαση στο ηλεκτρονικό ταχυδρομείο και στο δίκτυο πληροφορικής — Προ της ασκήσεως της προσφυγής διαδικασία — Παραδεκτό — Ασφάλεια δικαίου — Δικαίωμα ακροάσεως — Τεκμήριο αθωότητας — Τελική έκθεση της OLAF — Υποχρέωση αιτιολογήσεως — Ευθύνη — Υλική ζημία — Ηθική βλάβη)

2.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 295/17
            
         
      Απόφαση του Γενικού Δικαστηρίου της 3ης Ιουλίου 2019 — PT κατά ΕΤΕπ
      (Υπόθεση T-573/16) (1)
      
      (Υπαλληλική υπόθεση - Προσωπικό της ΕΤΕπ - Οργάνωση των υπηρεσιών - Υπηρεσιακή απαλλαγή - Πρόσβαση στο ηλεκτρονικό ταχυδρομείο και στο δίκτυο πληροφορικής - Προ της ασκήσεως της προσφυγής διαδικασία - Παραδεκτό - Ασφάλεια δικαίου - Δικαίωμα ακροάσεως - Τεκμήριο αθωότητας - Τελική έκθεση της OLAF - Υποχρέωση αιτιολογήσεως - Ευθύνη - Υλική ζημία - Ηθική βλάβη)
      (2019/C 295/21)
      Γλώσσα διαδικασίας: η σουηδική
      
         Διάδικοι
      
      
         Προσφεύγων-ενάγων: PT (εκπρόσωπος: E. Nordh, δικηγόρος)
      
         Καθής-εναγόμενη: Ευρωπαϊκή Τράπεζα Επενδύσεων (εκπρόσωποι: αρχικώς G. Nuvoli, E. Raimond, T. Gilliams και G. Faedo, στη συνέχεια G. Faedo και M. Loizou, επικουρούμενοι από τους M. Johansson, B. Wägenbaur, δικηγόρους, και J. Currall, barrister)
      
         Αντικείμενο
      
      Προσφυγή-αγωγή δυνάμει του άρθρου 270 ΣΛΕΕ και του άρθρου 50α του Οργανισμού του Δικαστηρίου της Ευρωπαϊκής Ένωσης με αίτημα, αφενός, την ακύρωση των αποφάσεων της ΕΤΕπ της 13ης Απριλίου, της 12ης Μαΐου, της 16ης Ιουνίου και της 20ής Οκτωβρίου 2015, της 6ης Ιουνίου 2016 και της 7ης Φεβρουαρίου 2017, με τις οποίες ο προσφεύγων-ενάγων έτυχε υπηρεσιακής απαλλαγής, της απόφασης της ΕΤΕπ της 18ης Ιουνίου 2015 περί αποκλεισμού της πρόσβασης του προσφεύγοντος-ενάγοντος στο ηλεκτρονικό του ταχυδρομείο και στο δίκτυο πληροφορικής της ΕΤΕπ, καθώς και των αποφάσεων της ΕΤΕπ περί μη χορήγησης σε αυτόν των εκκαθαριστικών σημειωμάτων μισθοδοσίας του και περί διαγραφής του ονόματός του από το οργανόγραμμα που δημοσιεύεται στο εσωτερικό δίκτυο της ΕΤΕπ και, αφετέρου, την αποκατάσταση της ζημίας που ισχυρίζεται ότι υπέστη ο προσφεύγων-ενάγων.
      
         Διατακτικό
      
      
         Το Γενικό Δικαστήριο αποφασίζει:
      
      
                  1)
               
               
                  
                     Ακυρώνει τις αποφάσεις της Ευρωπαϊκής Τράπεζας Επενδύσεων (ΕΤΕπ) της 13ης Απριλίου, της 12ης Μαΐου, της 16ης Ιουνίου και της 20ής Οκτωβρίου 2015, της 6ης Ιουνίου 2016 και της 7ης Φεβρουαρίου 2017, με τις οποίες ο ΡΤ έτυχε υπηρεσιακής απαλλαγής, καθώς και την απόφαση της ΕΤΕπ της 18ης Ιουνίου 2015 περί αποκλεισμού της πρόσβασης του ΡΤ στο ηλεκτρονικό του ταχυδρομείο και στο δίκτυο πληροφορικής της ΕΤΕπ.
                  
               
            
                  2)
               
               
                  
                     Υποχρεώνει την ΕΤΕπ να καταβάλει στον ΡΤ, ως χρηματική ικανοποίηση λόγω της προκληθείσας ηθικής βλάβης, ποσό ύψους 25 000 ευρώ πλέον τόκων υπερημερίας, υπολογιζόμενων από την έκδοση της παρούσας απόφασης βάσει του επιτοκίου που εφαρμόζει η Ευρωπαϊκή Κεντρική Τράπεζα (ΕΚΤ) στις κύριες πράξεις αναχρηματοδότησης, προσαυξημένου κατά 3,5 ποσοστιαίες μονάδες.
                  
               
            
                  3)
               
               
                  
                     Απορρίπτει την προσφυγή-αγωγή κατά τα λοιπά.
                  
               
            
                  4)
               
               
                  
                     Καταδικάζει την ΕΤΕπ στα δικαστικά έξοδα.
                  
               
            
         (1)  EE C 383 της 17.10.2016 (υπόθεση η οποία καταχωρίστηκε αρχικώς στο πρωτόκολλο του Δικαστηρίου Δημόσιας Διοίκησης της Ευρωπαϊκής Ένωσης με τον αριθμό F-150/15 και μεταφέρθηκε στο Γενικό Δικαστήριο της Ευρωπαϊκής Ένωσης την 1.9.2016).